CELEX: C2005/182/08
Language: sl
Date: 2005-07-23 00:00:00
Title: Sodba Sodišča (drugi senat) z dne 12. maja 2005 v zadevi C-112/03 (predlog za sprejem predhodne odločbe Cour d'appel de Grenoble): Société financière et industrielle du Peloux proti Axa Belgium in drugi (Bruseljska konvencija — Pristojnost v zadevah v zvezi z zavarovalnimi pogodbami — Dogovor o pristojnosti, sklenjen med zavarovalcem in zavarovalnico, ki imata sedež oziroma stalno prebivališče v isti državi pogodbenici — Učinek dogovora, ki podeljuje pristojnost, za zavarovanca, ki ga sam ni odobril — Zavarovanec s sedežem oziroma stalim prebivališčem v drugi državi pogodbenici)

23.7.2005   
            
            
               SL
            
            
               Uradni list Evropske unije
            
            
               C 182/4
            
         
      SODBA SODIŠČA
   
   (drugi senat)
   z dne 12. maja 2005
   v zadevi C-112/03 (predlog za sprejem predhodne odločbe Cour d'appel de Grenoble): Société financière et industrielle du Peloux proti Axa Belgium in drugi (1)
   
   (Bruseljska konvencija - Pristojnost v zadevah v zvezi z zavarovalnimi pogodbami - Dogovor o pristojnosti, sklenjen med zavarovalcem in zavarovalnico, ki imata sedež oziroma stalno prebivališče v isti državi pogodbenici - Učinek dogovora, ki podeljuje pristojnost, za zavarovanca, ki ga sam ni odobril - Zavarovanec s sedežem oziroma stalim prebivališčem v drugi državi pogodbenici)
   (2005/C 182/08)
   Jezik postopka: francoščina
   V zadevi C-112/03, katere predmet je predlog za sprejem predhodne odločbe na podlagi Protokola z dne 3. junija 1971, ki se nanaša na razlago Sodišča Konvencije z dne 27. septembra 1968 o pristojnosti in izvrševanju sodnih odločb v civilnih in gospodarskih zadevah, naslovljen na Sodišče s sklepom Cour d'appel de Grenoble (Francija) z dne 20. februarja 2003, ki je prispel na Sodišče dne 13. marca 2003, v postopku med Société financière et industrielle du Peloux in Axa Belgium e.a., Gerling Konzern Belgique SA, Établissements Bernard Laiterie du Chatelard, Calland Réalisations SARL, Joseph Calland, Maurice Picard, Abeille Assurances Cie, Mutuelles du Mans SA, SMABTP, Axa Corporate Solutions Assurance SA, Zurich International France SA, je Sodišče (drugi senat), v sestavi C. W. A. Timmermans, predsednik senata, R. Silva de Lapuerta, sodnica, J. Makarczyk, P.Kūris in J. Klučka (poročevalec), sodniki, generalni pravobranilec: A. Tizzano, sodni tajnik: K. Sztranc (administratorka), dne 12. maja 2005 razglasilo sodbo, katere izrek se glasi:
   Dogovor, ki podeljuje pristojnost, sklenjen v skladu z določbo člena 12, točka 3, Konvencije z dne 27. septembra 1968 o pristojnosti in priznavanju ter izvrševanju sodnih odločb v civilnih in gospodarskih zadevah, spremenjene s Konvencijo z dne 9. oktobra 1978 o pristopu Kraljevine Danske, Irske, Kraljevine Norveške ter Združenega kraljestva Velike Britanije in Severne Irske, s Konvencijo z dne 25. oktobra 1982 o pristopu Helenske republike k Evropskim skupnostim, s Konvencijo z dne 26. maja 1989 o pristopu Kraljevine Španije in Portugalske republike ter s Konvencijo z dne 29. novembra 1996 o pristopu Republike Avstrije, Republike Finske in Kraljevine Švedske, ne učinkuje za zavarovanega upravičenca iz te pogodbe, ki izrecno ni podpisnik zadevnega dogovora in ima sedež oziroma stalno prebivališče v drugi državi pogodbenici kot zavarovalec in zavarovalnica.
   
      (1)  UL C 112, 10.5.2003.